

Република Србија

Град Ниш

ГРАДСКО ВЕЋЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 984/2018-03

Датум: 10.8.2018. године

**СКУПШТИНА ГРАДА НИША**

**-председнику мр Радету Рајковићу-**

Предмет: Предлог за одлучивање по хитном поступку и увршћивање у дневни ред

У складу са овлашћењем прописаним чланом 83. Пословника Скупштине града Ниша („Службени лист града Ниша“, број 6/2017 – пречишћен текст), Градско веће града Ниша упућује предлог да се о следећој тачки одлучује по хитном поступку, као и да се иста уврсти у дневни ред 26. седнице Скупштине града Ниша, заказане за петак, 10.08.2018. године:

1. Предлог решења о именовању вршиоца дужности директора Јавног предузећа за аеродромске услуге „Аеродром Ниш“ Ниш.

Предлог наведеног акта, Градско веће је утврдило на седници Већа одржаној дана 10.8.2018. године.

У складу са чланом 83 Пословника Скупштине града Ниша („Службени лист града Ниша“, број 6/2017 – пречишћен текст), ако Скупштина усвоји предлог да се акт донесе по хитном поступку, предлог акта се уноси у дневни ред седнице.

Чланом 46 Закона о јавним предузећима прописано је да мандат директора престаје истеком периода на који је именован, оставком и разрешењем.

Имајући у виду да је досадашњи директор Владица Ђурђановић, поднео Скупштини града Ниша неопозиву оставку у писаном облику дана 9.8.2018. године, неопходно је именовати вршиоца дужности директора.

 С обзиром да мандат директора у складу са Законом о јавним предузећима престаје између осталог и оставком, а да је досадашњи директор поднео неопозиву оставку, ради даљег несметаног функционисања јавног предузећа, потребно је именовати вршиоца дужности директора.

На основу наведеног, предлаже се Скупштини града да у дневни ред 26. седнице Скупштине града Ниша, заказане за петак, 10.08.2018. године уврсти наведену тачку.

**Председник Градског већа**

**Града Ниша**

**Дарко Булатовић**